钦定古今图书集成/明伦汇编/氏族典/第334卷 > 刘𬣙
## 钦定古今图书集成/明伦汇编/氏族典/第334卷 > 刘𬣙

按《梁书刘𬣙传》：“𬣙字彦度，平原人也。父灵真，武昌太
守。𬣙幼称纯孝，数岁父母继卒，𬣙居丧几至灭性。长
兄絜为之聘妻，𬣙逃匿，事息，乃还本州。刺史张稷辟
为主簿，不就。𬣙善元言，尢精释典，曾与族兄刘歊听
讲于锺山诸寺，因共卜筑宋熙寺东涧，有终焉之志。
天监十七年卒。宗人至友谥曰元贞处士。”